Kind sterf by skool ná stormwaterpyp oor hom rol | Maroela Media
Die Oos-Kaapse polisie doen 'n geregtelike doodsondersoek nadat 'n stormwaterpyp van sement Woensdag oor 'n graadtwee-leerder by 'n skool in Port Elizabeth gerol het. Die kind is deur die pyp verbrysel.
AO Alwin Labans, woordvoerder van die polisie, het gesê ses leerders het vandag gedurende tweede pouse op twee stormwaterpype op die skoolterrein van die Astra Primary School in die noordelike gebied van die stad gespeel toe die voorval plaasgevind het.
Klein Luhovan Potgieter (8) het op een van die stormwaterpype gestaan toe hy per ongeluk van die pyp afgeval en die pyp bo-oor hom gerol het.
Een van die onderwysers het hom na die personeelkamer gedra waarna 'n ambulans na die skool ontbied is. Paramedici het egter met hul aankoms by die skool die kind dood verklaar.
'n Voorlopige ondersoek toon dat die kind beserings aan sy kop en bors opgedoen het toe die pyp oor hom gerol het, verduidelik Labans.
Hoewel sekere dele van die skool tans onder konstruksie is, verseker Labans dat die stormwaterpype nie naby dié gebiede lê nie. Die pype lê op die skoolterrein waar leerders speel.
Neeeeeeeeee!!!!!!!! Ag liewe genade tog. Hoe verskriklik hartseer. Dink aan die ouers ????
Ai, hoe verskriklik tragies. My hart gaan uit na die outjie se ouers, sy onderwysers en sy maatjies. Mag die Here hulle vertroos in hierdie smartlike tyd.
Ek het altyd gedink dat veiligheidsmaatreëls in Australië ten opsigte van konstruksie 'n bietjie oordrewe is. In Suid-Afrika is die teenoorgestelde waar. Absolute laksheid as dit kom by veilige werkspraktyke!
Wat 'n tragedie. Ek is so jammer vir die familie. Hoekom is daar nie gekyk na kinders se veiligheid nie? Daar werk nie net een persoon by 'n skool nie. Niemand sien dat daar 'n gevaarlike plek is by die skool gronde nie.